CELEX: 62016TN0750
Language: fi
Date: 2016-10-28 00:00:00
Title: Asia T-750/16: Kanne 28.10.2016 – FV v. neuvosto

9.1.2017   
            
            
               FI
            
            
               Euroopan unionin virallinen lehti
            
            
               C 6/42
            
         Kanne 28.10.2016 – FV v. neuvosto
   (Asia T-750/16)
   (2017/C 006/52)
   Oikeudenkäyntikieli: ranska
   
      Asianosaiset
   
   
      Kantaja: FV (Rhode–St–Genèse, Belgia) (edustajat: asianajajat L. Levi ja A. Tymen)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan tämän kanteen tutkittavaksi ja toteamaan sen perustelluksi
            
         ja siis
   
               —
            
            
               kumoamaan 8.12.2015 päivätyn päätöksen, joka on tehty virkamiehiin sovellettavien henkilöstösääntöjen 42c artiklan nojalla
            
         
               —
            
            
               tarvittaessa kumoamaan 19.7.2016 päivätyn päätöksen, jolla hylätään kantajan 8.3.2016 esittämä oikaisuvaatimus
            
         
               —
            
            
               velvoittamaan vastaajan maksamaan 151 101 euron määrän, jota voidaan myöhemmin tarkistaa, korvauksena kantajalle aiheutuneesta aineellisesta vahingosta
            
         
               —
            
            
               velvoittamaan vastaajan maksamaan 70 000 euron määrän, joka on arvioitu kohtuulliseksi korvaukseksi kantajalle aiheutuneesta henkisestä kärsimyksestä
            
         
               —
            
            
               velvoittamaan vastaajan korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen 42c artiklaan kohdistettuun lainvastaisuusväitteeseen, Euroopan unionin perusoikeuskirjan 20 ja 21 artiklan rikkomiseen, yhdenvertaista kohtelua työssä ja ammatissa koskevista yleisistä puitteista 27.11.2000 annetun neuvoston direktiivin 2000/78/EY (EYVL 2000, L 303, s. 16) rikkomiseen ja henkilöstösääntöjen 1d artiklan rikkomiseen.
            
         
               2)
            
            
               Toinen kanneperuste, joka perustuu henkilöstösääntöjen 42c artiklan rikkomiseen, henkilöstölle annetun tiedonannon nro 71/15, jolla on tarkoitus tiedottaa henkilöstösääntöjen 42c artiklan täytäntöönpanosta, rikkomiseen sekä siihen, että perusteet, jotka kantajan mukaan johtivat siihen, että hänet asetettiin virkavapaalle viran puolesta, olivat tosiasiallisesti ja oikeudellisesti ilmeisen virheellisiä ja sääntöjenvastaisia.
            
         
               3)
            
            
               Kolmas kanneperuste, joka perustuu kuulluksi tulemista koskevan oikeuden ja puolustautumisoikeuksien loukkaamiseen.
            
         
               4)
            
            
               Neljäs kanneperuste, joka perustuu huolenpitovelvollisuuden laiminlyöntiin.
            
         
               5)
            
            
               Viides kanneperuste, joka perustuu harkintavallan väärinkäyttöön.